Kvinne med to barn på en klassisk tohjuls frontlaster (Haag, 2010)
En **Long John** eller **longjohn** også kalt **frontlaster**, er en frontlastet langsykkel. Det er en tohjuls lastesykkel der lasteplanet sitter foran rytteren. Sykkeltypen er velegnet for å frakte last, inkludert barn, og kan fungere som bilerstatning for mange familier.

Det er mulig å installere et bilsete for spedbarn i boksen, mens småbarn og eldre barn kan sitte på en liten benk. Kalesje eller overbygg kan festes til lastekassen for å beskytte mot vær og vind, hvilket kan gi en varm og innbydende plass hvor barna kan nyte turen. De regnes som tryggere enn et sykkelbarnesete.

Det er trolig den vanlige typen lastesykkel foran langhalesykkelen og trehjuls lastesykkel.

Historie
--------

Historien til Long John-typen sykler kan spores tilbake til Danmark rundt 1923 da den ble funnet opp av Ivar Smith og Robert Jacobsen. De hadde grunnlagt Smith & Co. Company (SCO) i Odense i 1894, og presenterte den nye sykkelen i 1924 på Wembley World Fair & Exhibition. SCO ble nedlagt i 1997.

I Nederland var i lastesyklene (nederlandsk: *bakfiets*) i gamledager typisk trehjulssykler, og sykler av Long John-typen har derfor iblant blitt kalt "danske lastesykler" (*Deense bakfiets*).

Long John-typen sykler har blitt veldig vanlig i Nederland, som er et relativt flatt land, for å slippe av barn på skolen eller handle. Etter fremveksten av effektiv elektrisk assistanse har sykkeltypen også blitt populær i mer kuperte land som Frankrike.

Kjøreegenskaper
---------------

De tilbyr stor lastekapasitet og lavt tyngdepunkt som favoriserer manøvrerbarhet.

Lasteplanet, som sammen med styret er den bredeste delen av sykkelen, er synlig for rytteren, og sykkelen er derfor velegnet for å sykle kontrollert gjennom smale hindringer.

En ulempe er at den er lengre enn en vanlig sykkel, hvilket kan gjøre parkering utfordrende. En langhalesykkel er til sammenligning ofte kortere, hvilket letter parkering.

Størrelse
---------

Lastekapasiteten er vanligvis fra rundt 100 kg opp til 200 kg. Lasteplanet er typisk 75-100 cm langt, og kan ha en kasse. En tradisjonell frontlaster har ofte mindre forhjul med diameter på 58 eller 66 cm. De har typisk en styringskobling via vaier eller styreledd for å koble sykkelstyret til forhjulet.

Galleri
-------

* Biporteur danois.Gammel dansk frontlaster
* Biporteur néerlandais en modèle de sabotNederlandsk frontlaster med kasse utformet som en tresko
* Biporteur néerlandais.Nederlandsk frontlaster
* Un longtail Bike43 transportant deux enfants à l'arrière.En Bike43 langhalesykkel hvor barna derimot fraktes bakpå

### Lastekapasitet

Lasteplanets størrelse kan variere stort. I et utvalg testet av Cargobike Magazine i 2017 varierte lasteplanets areal fra 57 × 47 cm (~0.3 m²) til 90 × 65 cm (~0.6 m²).

Følgende tabeller viser noen eksempler på størrelser fra det franske markedet:

| Modell | Plattformstørrelse (cm eller volum) | Maks belastning (kg) |
| --- | --- | --- |
| Maderna MSRC XXL Truck | 80 × 60 cm | 120 |
| Riese & Müller Load light | 60 × 39-45 cm | 200 |
| Larry vs Harry Bullitt  | 70 × 46 cm | 180 |
| Cargo Bike : Wagon Bike | 80 × 54 cm | 100 |
| Douze-Cycles : Messenger V2  | 270 liter (G4-modellen) | 200 |

Hjemmelagde varianter
---------------------

Gjør-det-selv-versjon med ramme laget av treverk 
Det finnes mange instruksjoner om hvordan man kan bygge en selv på internett, hvorav noen er åpent lisensiert som åpen maskinvare. De er avhenger vanligvis av en kombinasjon av kommersielt tilgjengelige hjul og hjemmelagde deler.

Referanser
----------

1. ↑  'Longjohn' hos *Den Store Danske* på Lex.dk af Finn Wodschow og Ove W. Dietrich
2. ↑  «Transportsykkel - Sykkelpikene.no». *www.sykkelpikene.no*. Besøkt 13. april 2024.
3. ↑  «Biporteur ou triporteur plus sûrs qu'un vélo avec des sièges enfants». Besøkt 25. april 2016. .
4. ↑  Dickson, Thomas (2006). *Dansk Design*. Copenhagen: Gyldendalske Boghandel. s. 392. ISBN 9781741963175.
5. ↑  «Biporteurs». Besøkt 25. april 2016. .
6. ↑  «Cargo space: The overview – Cargobike Magazine».
7. ↑  Larry vs Harry - Bullitt Technical Info
8. ↑  Douze Cycles
9. ↑  «Bauanleitungen – postfossil mobil». *Berliner Lastenrad Netzwerk*. Besøkt 12. november 2022.
10. ↑  «FAHRRÄDER | XYZ CARGO bikes made in Copenhagen and Hamburg». *XYZ Cargo* **(tysk)**. Besøkt 12. november 2022.
11. ↑  Veit Penzenstadler, Christian Steffens. *Open Source Cargo Bike Manual. Frachtstück*. Frachtstück.
12. ↑